Landsretten stadfæstede byrettens dom om hastighedsovertrædelse, kørsel over for rødt, undladt at medbringe kørekort, kørt med faste prøveskilte i strid med formålet for kørslen, besiddelse af hash... Vis mere
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Færdsel;
Narkotika;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 10. februar 2010 af Østre Landsrets 12. afdeling

(landsdommerne Taber Rasmussen, Lodberg og Ulrik Finn Jørgensen (kst)).

12. afd. a.s. nr. S-3586-09:

Anklagemyndigheden

mod

Tiltalte

(CPR nr.(Født 1978))

(advokat Thjelle Ehrenskjöld, besk.)

Lyngby Rets dom af 19. november 2009 (1-1589/2009) er anket af Tiltalte med endelig

påstand om formildelse således, at førerretten frakendes i en kortere periode end sket ved

byrettens dom.

Anklagemyndigheden har påstået stadfæstelse.

Landsrettens begrundelse og resultat

Tiltalte har i forhold 1 og 2 kørt under omstændigheder, der er omfattet af henholdsvis

Færdselslovens § 125, stk. 1, nr. 3 (dengang nr. 2), og nr. 1. Hver af disse kørsler medfører

således isoleret set betinget frakendelse af førerretten. Det følger derfor af § 126, stk. 1, nr.

7 (dengang nr. 6), at frakendelsen skal være ubetinget.



/

- 2 -

Tiltalte blev ved byretsdom af 18. december 2007 frakendt førerretten ubetinget i 6 måne-

der, men dommen blev påanket og blev først endelig, da anken blev frafaldet, hvorfor fra-

kendelsestiden først løb fra den 6. februar 2009.

Forhold 1 og 2 blev begået efter den 18. december 2007, men ikke mere end 5 år efter ud-

løbet af frakendelsestiden. I overensstemmelse med langvarig praksis (jf. UfR 1978. 741 Ø

og utrykt ØLD af 24. februar 1997 i sag 17-S-1950-96) følger det derfor af Færd-

selslovens § 126, stk. 1, nr. 10 (dengang nr. 9), at frakendelsen af 18. december 2007 skal

tillægges gentagelsesvirkning for de nu foreliggende kørsler såvel med hensyn til valget

mellem betinget og ubetinget frakendelse som med hensyn til udmålingen af frakendelses-

tiden.

Som følge heraf finder landsretten, at frakendelsestiden skal fastsættes til 1 år, der regnes

fra endelig dom.

Med denne ændring stadfæster landsretten dommen.

T h i  k e n d e s  f o r  r e t :

Byrettens dom i sagen mod Tiltalte ændres, således at frakendelsestiden fastsættes til 1 år

fra landsrettens dom.

Statskassen skal betale sagens omkostninger for landsretten.

(Sign.)